
	ACTA (EXTRACTE)


	Expedient núm.: 
	Òrgan col·legiat: 

	JGL/2018/16 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	9 d’abril de 2018 

	Durada 
	des de les 20.00 fins a les 21.20 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís-Xavier Gonzàlez i Villaró
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Sara Alarcón i Postils, regidora de Cultura.
Antoni Carralero i Ruiz, regidor de Medi Ambient, Participació i Parcs i Jardins.


Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 336/2018. Contractació assessorament tècnic per a la gestió energètica de les instal·lacions municipals de Solsona

	Favorable
	Tipus de votació: unanimitat

	Vist que s'ha observat un error en el redactat de l'acord de l'expedient 336/2018, que aprovà la Junta de Govern Local en la sessió duta a terme el dia 26 de febrer de 2018, en relació al nom de l'empresa que ha de dur a terme l'assessorament tècnic per a la gestió energètica de les instal·lacions municipals de Solsona,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda esmenar l'error fent constar que en els punts on diu "Enginyeria CB2G SCP" cal que hi digui "Societat d'Enginyeria Castella Grane SLP", i on diu "J25681339", cal que hi digui "B25813635".


 
	Expedient 598/2018. Contractació amb l'empresa Casella España, SA - compra d'un aparell de detector de gasos per a fer treballs en espais confinats al servei municipal d'aigües

	Favorable
	Tipus de votació: unanimitat

	Vist que, mitjançant provisió de data 9 d’abril de 2018, es va acreditar la necessitat de realitzar la contractació de subministraments per la compra d'un aparell de detector de gasos per a fer treballs en espais confinats al servei municipal d'aigües el preu del qual ascendeix a la quantitat de 504,00 € i  21% d'IVA;
 
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte, i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
 
Vist que es va emetre informe de Secretaria sobre la legislació aplicable i el procediment a seguir;
 
Examinada la documentació que l'acompanya, vist l'informe de Secretaria, i de conformitat amb l'establert en la Llei 9/2017, de 8 de novembre, de contractes del sector públic,
 
A proposta del regidora delegada de Serveis municipals,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda: 
 
Primer. Formalitzar el contracte de subministrament - Compra d'un aparell de detector de gasos per a fer treballs en espais confinats al servei municipal d'aigües, amb el contractista Casella España, SA, per un import de:
Import del contracte: 504,00 €
Impostos: 21%
Total: 609,84 €
 
Segon. L'objecte del present contracte és la compra d'un aparell de detector de gasos per a fer treballs en espais confinats al servei municipal d'aigües.
 
Tercer. Aprovar la despesa corresponent a la prestació de Subministraments de Compra d'un aparell de detector de gasos per a fer treballs en espais confinats al servei municipal d'aigües amb càrrec a l'aplicació 1610-21301 del vigent pressupost.
 
Quart. En tot cas, la factura haurà de contenir els següents esments:
DIR3 Codi d'entitat               L01252075
DIR3 Òrgan de tramitació    L01252075
DIR3 Oficina comptable       L01252075.
 
Cinquè. Una vegada realitzada la prestació, incorporar la factura i tramitar el pagament si escau.
 
Sisè. Notificar la resolució a l'adjudicatari en el termini de deu dies a partir de la data de la signatura de la resolució.


 
	Expedient 600/2018. Adhesió al sistema d'adquisició centralitzada de l'Associació Catalana de Municipis i Comarques i del Consorci Català pel Desenvolupament Local

	Favorable
	Tipus de votació: unanimitat

	La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda adherir-se a la proposta d'acord al sistema d'adquisició centralitzada de l'Associació Catalana de Municipis i Comarques i del Consorci Català pel Desenvolupament Local, el text del qual es transcriu tot seguit:
  
"Proposta d'acord d'adhesió al sistema d'adquisició centralitzada de l'Associació Catalana de Municipis i Comarques i del Consorci Català pel Desenvolupament Local
 
Antecedents
Més de set anys enrere, l’Associació Catalana de Municipis i Comarques (en endavant, ACM) decidí crear l’embrió d’una central de compres, i aprofundir en les sinergies alhora de poder contractar de forma conjunta. Els estalvis pels ens locals associats que es volien assolir eren de, com a mínim, doble tipologia: de preu, aconseguint per volum agregat economies d’escala; i l’estalvi de procediment, assolint la optimització de les estructures locals, amb aminoraments dels terminis en el procediment administratiu. 
 
Fou amb aquests antecedents, pels quals l’ACM impulsà la creació del Consorci Català pel Desenvolupament Local (en endavant, CCDL), ens local, de caràcter associatiu, de naturalesa voluntària, amb personalitat jurídica pròpia, inscrita en el registre d’ens locals del Departament de Governació i Relacions Institucionals. Els ens consorciats són els Consells Comarcals del Pla de l’Estany, l’Alt Camp, la Segarra, el Pallars Jussà i l’Anoia, les Diputacions de Lleida, Girona i Barcelona, així com naturalment la mateixa ACM, on radica el domicili social del consorci. El CCDL per acord de la seva Assemblea general de data 17 de setembre de 2009, va aprovar la modificació dels seus estatuts per tal de crear un sistema de contractació centralitzada, configurant-se com un servei especialitzat de contractació, per tal de donar servei als ens locals de Catalunya. Aquest sistema es basa en el Text refós de la Llei de contractes del sector públic (TRLCSP), on regula l’adhesió a sistemes externs de contractació centralitzada de comunitats autònomes o d’entitats locals per part d’altres entitats locals mitjançant els corresponents acords. Previsions que la nova la Llei 9/2017, de 8 de novembre, de Contractes del Sector Públic, per la que ens transposen a l’ordenament jurídic espanyol les Directives del Parlament Europeu i del Consell 2014/23/UE y 2014/24/UE, de 26 de febrer de 2014, recull a la seva DA 3a.10.
 
Complementàriament, el 16 de setembre de 2014, el Comitè executiu de l’ACM, acordà constituir una central de contractació d’acord amb previsió legal de la Llei reguladora de les Bases del Règim Local  (LRBRL), en els termes introduïts en l’apartat 3 de la Disposició addicional 5a per la Llei de racionalització i sostenibilitat de l'Administració local (LRSAL). La central de contractació de l’ACM es regeix per un Reglament de funcionament aprovat pel Comitè Executiu de l’ACM de data 14 de desembre de 2014.
 
L’adhesió al sistema d’adquisició centralitzada del CCDL no suposa la obligació d’efectuar cap, algunes o totes les contractacions o serveis a través de la Central de Compres del CCDL, podent optar l’entitat destinatària per utilitzar aquest sistema o qualsevol altre establert en la legislació de contractació pública. 
 
Fonaments de dret
1. Article 228 de la Llei 9/2017, de 8 de novembre, de Contractes del Sector Públic, per la que ens transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (nova LCSP), que regula l’adhesió a sistemes externs de contractació centralitzada de comunitats autònomes o d’entitats locals per part d’altres entitats locals mitjançant els corresponents acords.
 
2. Article 153 de la nova LCSP pel que fa a la formalització dels contractes administratius mitjançant la signatura per les parts del contracte dels corresponents documents contractuals.
 
3. Disposició addicional 3a. 10 de la nova LSCP, en relació a la Disposició addicional 5a de la LBRL, en la redacció donada per la LRSAL.
 
4. Reglament de funcionament de la Central de Contractació de l’ACM aprovat pel Comitè Executiu de l’entitat en data 14 de desembre de 2014.
Per tot això, i d’acord amb els antecedents i els fonaments de dret assenyalats anteriorment, l'Ajuntament de Solsona adopta, per unanimitat de tots els seus membres presents, els següents:
Acords
1. Acordar l’adhesió de l'Ajuntament de Solsona al sistema d’adquisició centralitzada de l’Associació Catalana de Municipis i Comarques (ACM) i del Consorci Català pel Desenvolupament Local (CCDL), per tal de poder efectuar l’adquisició de béns, subministraments i contractació de serveis a través de la Central de Compres de l’ACM-CCDL en les condicions i preus vigents en els contractes subscrits pel mateix i amb les empreses adjudicatàries.
2. Facultar David Rodríguez i González, alcalde president de l'Ajuntament de Solsona, perquè en nom i representació d’aquesta corporació, pugui formalitzar tots aquells documents que siguin necessaris per l’efectivitat del present acord, permetent l’adhesió als diferents Acords marc que siguin d’interès i que la Central de contractació formalitzi.
3. Comunicar aquest acord, pels seus efectes i coneixement, a l’Associació Catalana de Municipis i Comarques i al Consorci Català pel Desenvolupament Local.
4. Autoritzar l’Associació Catalana de Municipis a informar a través dels seus mitjans (web, butlletins, xarxes socials...) l’adquisició, per part d’aquest ens local, de béns i serveis adjudicats per la Central de Compres del món local com una mesura de difusió de l’activitat d’ambdues entitats.


CULTURA
	Expedient 582/2018. Societat Ocellaire El Passerell - utilització material

	Favorable
	Tipus de votació: unanimitat

	Vista la sol·licitud presentada i subscrita per la Societat Ocellaire El Passerell, en què demana poder utilitzar 12 taulers amb els cavallets corresponents i 30 cadires el dia 8 d'abril, per celebrar el concurs comarcal de cant d'ocells;

A proposta de la regidora delegada de Cultura,

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 583/2018. Festa del barri de Sant Agustí, 28 d'agost - utilització material

	Favorable
	Tipus de votació: unanimitat

	Vista la sol·licitud presentada i subscrita per CSR, representant dels macips del barri de Sant Agustí, en què demana poder utilitzar taulers amb els corresponents cavallets, cadires i que es talli el transit del carrer de Sant Agustí, en el tram que va del carrer d’Adolf Mas al carrer de la Sardana, el dia 28 d’agost, per dur a terme la festa del barri; també demana poder-se adherir a les línies d'ajuts de la regidoria de Cultura;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica a la sol·licitant que s'inclourà la sol·licitud a les línies d'ajuts de la regidoria de Cultura.


GOVERNACIÓ
 
	Expedient 551/2018. AEIG Pare Claret - pintar grafit

	Favorable
	Tipus de votació: unanimitat

	Vista la sol·licitud presentada i subscrita per LCC, representant de l'AEIG Pare Claret, en què demana permís per pintar un grafit sobre la llibertat d'expressió en una de les parets del camp de futbol;
Vist l'informe 81/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que un cop valorada la seva petició es considera més adient autoritzar el grafit en una de les parets de l’skate parc, una vegada presentada i acceptada la proposta de dibuix per l'Ajuntament.


 
	Expedient 559/2018. Joventut Solsonina - organització xaranga

	Favorable
	Tipus de votació: unanimitat

	Vista la sol·licitud presentada i subscrita per Joventut Solsonina, en què demana permís per poder organitzar una xaranga el dia 12 de maig, de les 24.00 a la 01.30 hores, que finalitzaria dins la Sala Polivalent coincidint amb el actes programats per la Fira de Sant Isidre;
 
Vist l’informe 86/2018 emès per la Policia Local i a proposta de la regidora delegada de Governació,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que el recorregut finalitzi a les 01.00 hores i que no entorpeixi la circulació de vehicles ni de vianants.


 
	Expedient 560/2018. Escola Dansa Solsona - actuació al carrer per celebrar el Dia de la Dansa, dia 29 d'abril

	Favorable
	Tipus de votació: unanimitat

	Vista la sol·licitud presentada i subscrita per l'Escola Dansa Solsona, en què demana permís per poder fer una actuació al carrer, concretament, a la plaça del Camp i poder utilitzar l'equip de so el dia 29 d'abril, de les 11.00 a les 13.00 hores, per celebrar el Dia de la Dansa;
Vist l'informe 87/2018 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita sempre que l'acte no entorpeixi la circulació de vehicles ni de vianants.


 
	Expedient 555/2018. Alumnes de 6è de l’Escola El Vinyet - organització activitat, dia 23 d'abril

	Favorable
	Tipus de votació: unanimitat

	Vista la sol·licitud presentada i subscrita per EW, representant dels alumnes de 6è de l’Escola El Vinyet, en què demana permís per organitzar una activitat el dia 23 d’abril, a les 17.00 hores, al passeig de Sant Antoni M. Claret, per recaptar diners pel viatge de fi de curs; també demana poder utilitzar quatre taules plegables;
Vist l'informe 84/2018 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Pel que fa a la ubicació de l’activitat, haurà de seguir les indicacions de la Policia Local.


 
	Expedient 590/2018. Alumnes de 4t de primària de l'escola Setelsis - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita pels alumnes de 4t de l'Escola Setelsis, en què demana permís per instal·lar una parada de venda de diferents productes que han elaborat sobre l'autor que estan treballant, Josep Guinovart (llibres, punts de llibre, roses i quadres), i per commemorar el 50è aniversari de l'escola, al passeig de Sant Antoni M. Claret;
Vist l'informe 94/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·liciten. Pel que fa a la ubicació de la parada, hauran de seguir les indicacions de la Policia Local.


 
	Expedient 548/2018. ERC Solsonès - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per MRC, representant d’ERC Solsonès, en què demana permís per instal·lar una parada per repartir punts de llibre, xapes, adhesius... el dia 23 d’abril, dia de Sant Jordi, i poder-la ubicar al passeig de Sant Antoni M. Claret; també demana poder utilitzar una taula i dues cadires;
Vist l'informe 78/2018 emès per la Policia Local i a proposta de les regidores delegades de Governació i de Cultura, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita. Pel que fa a la ubicació de la parada, haurà de seguir les indicacions de la Policia Local.


 
 
 
	Expedient 327/2018. Sol del Solsonès - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Mònica Serra i Serra, presidenta del Sol del Solsonès, en què demana permís per instal·lar dues parades de venda de roses i llibres el dia 23 d’abril, dia de Sant Jordi, i poder-les ubicar una al portal del Pont i l'altra a la sortida del portal del carrer del Castell i demana poder disposar a cada parada d'una taula i dues cadires;
Vist l'informe 45/2018 emès per la Policia Local i a proposta de la regidora delegada de Governació, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del Pou de Gel.


 
	Expedient 573/2018. Amisol - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l’Associació Amisol, en què demana permís per instal·lar quatre parades de venda de roses i del llibre Dolços moments el dia 23 d’abril, dia de Sant Jordi, i poder-les ubicar, dues a la sortida del portal del carrer del Castell, una a la plaça Major, sota els porxos, i una a la sortida del portal del Pont, davant de la farmàcia, i demana poder disposar de 13 taules i 12 cadires;
Vist l'informe 89/2018 emès per la Policia Local i a proposta de les regidores delegades de Governació i de Cultura, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita. Pel que fa a la ubicació de les parades, haurà de seguir les indicacions de la Policia Local i la del portal del Pont haurà de col·locar-se a continuació del tòtem del Drac.


 
	

	
	

	


HISENDA
	Expedient 592/2018. Aprovació dels padrons fiscals corresponents al 4t trimestre de 2017 - taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del quart trimestre de l’any 2017;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar els padrons fiscals corresponents al quart trimestre de l’any 2017 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 16 d’abril de 2018 al 16 de juny de 2018, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MERCAT
	Expedient 581/2018. Escrit adreçat als marxants per la renovació de les parades al mercat de venda no sedentària de Solsona

	Favorable
	Tipus de votació: unanimitat

	Isabel Roca, regidora delegada del mercat, dona compte de l'escrit que es farà arribar als marxants per renovar la parada al mercat de venda no sedentària de Solsona:
"Renovació de la parada
Per procedir a la renovació de la parada del mercat setmanal de Solsona, és necessari que, abans del dia divendres 27 d’abril, presenteu al registre d’entrada de l’Ajuntament de Solsona una instància sol·licitant la renovació de la llicència, acompanyada dels documents que tot seguit es detallen:
- Fotocòpia del DNI
- Document on consta que esteu donats d’alta de l’activitat econòmica que exerciu amb l’epígraf corresponent de l’IAE
- Els últims sis rebuts de pagament de la Seguretat Social
- Fotocòpia de l’assegurança de responsabilitat civil amb cobertura dels riscos derivats de l’exercici de l’activitat comercial desenvolupada.
Us informem que totes aquelles persones que no hagin entregat la documentació:
1) Abans del 27 d’abril, a partir del 4 de maig poden perdre el seu lloc habitual i podran ser reubicats en un altre emplaçament.
2) Abans del 31 de maig perdran la seva plaça del mercat de Solsona i per tornar a venir al mercat hauran de participar al proper concurs que es faci.
Us fem un recordatori de l’ordenança del mercat municipal de Solsona de venda no sedentària:
Horaris:
- Per vendre, entre les 8.30 i les 14.00 hores
- Per muntar, fins a les 8.30 hores i desmuntar a partir de les 13.30 hores
- Prohibit aparcar els vehicles darrera de la parada entre les 9.00 i les 13.30 hores
- Es dona per entès que els vehicles no es poden aparcar darrera de les parades (excepte els mesos de gener i febrer o en casos de dies amb pluja, on ja se us comunicarà).
Longitud de les parades:
- Cal respectar els metres autoritzats a cada parada sense sobrepassar-se de les línies marcades al terra
- En cap cas el reglament permet que cap parada sobrepassi els 12 metres lineals
- La roba penjada de l’estructura de la parada tampoc podrà sobrepassar de l’espai assignat a cada parada; per tant, no podrà sobrepassar les línies marcades.
Absències del mercat:
- No ocupar el lloc de venda sense causa justificada durant 8 divendres seguits suposa l’expulsió del mercat de Solsona
- Les absències al mercat cal que estiguin justificades per escrit.
Canvi de lloc:
Les parades no es poden canviar de lloc a no ser que tinguin l’autorització expressa del tècnic que gestiona el mercat.
Neteja de l'espai:
Un cop finalitzada l’activitat de venda, l’espai ha de quedar net completament i dipositar els residus als punts habilitats.
Primer avís: verbal.
Segon avís: per escrit.
Tercer Avís: sanció.
Infracció lleu: de 120,00 a 400,00 €.
Infracció greu: de 401,00 a 1.000,00 €.
Infracció molt greu: del 1001,00 a 6.000,00 €."


 

PROMOCIÓ ECONÒMICA
	Expedient 588/2018. 66a edició Fira de Sant Isidre

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, i per Josep Caelles i Subirana, director de la Fira de Sant Isidre, en què demanen els serveis i els materials que tot seguit es detallen amb motiu de la 66a edició de la Fira de Sant Isidre, que se celebrarà els dies 11, 12 i 13 de maig:
«Trànsit i aparcaments
- El dimecres dia 2 de maig, s’iniciarà l’arranjament del Camp del Serra. Cal deixar lliures els aparcaments d’aquest espai
- El dimarts dia 8 de maig, s’iniciarà el muntatge de les atraccions a l’aparcament de la plaça de les Moreres (cal Reig). Cal deixar lliures els aparcaments d’aquest espai
- El dilluns dia 7 de maig, es muntaran els envelats del bestiar al Camp del Serra. Aquests envelats es desmuntaran el dilluns 21 de maig
- El dimarts dia 8 de maig, s’iniciarà el muntatge dels estands al passeig de Sant Antoni M. Claret. Cal deixar lliures els aparcaments del tram nou del passeig (davant del Casal) per descarregar el material
- El dijous dia 10 de maig, tallar el trànsit, a partir de les 9.00 hores, a la zona del passeig (sentit Espiga) ja que es muntaran els estands
- El dijous dia 10 de maig, a partir de les 16.00 hores, deixar lliures els aparcaments de la plaça del Camp, del passeig i del Camp del Serra i tancar la circulació del trànsit en aquests espais. Calen: 3 tanques al Vall Fred; 5 a cal Coll; 4 al portal de Pont; 10 al Camp del Serra i 2 a l’avinguda del Països Catalans
- El dissabte dia 12 de maig, a partir de les 7.00 hores, tallar el trànsit al passeig de les Moreres, fins la cruïlla amb l’avinguda dels Països Catalans. Obrir-lo el diumenge a la nit, un cop desmuntades totes les parades
- El dissabte dia 12 i el diumenge dia 13 de maig, tallar la circulació al carrer de la Regata i deixar lliure d’aparcaments la plaça de Sant Joan, de les 11.00 a les 14.00 hores, per poder realitzar l’Hora del Vermut
- El dissabte dia 12 i el diumenge dia 13 de maig, tallar la circulació dels trànsit i deixar lliures els aparcaments de l’avinguda del Cardenal Tarancon, al tram comprès entre Cal Coll i l’establiment Milar Pelfort, tot el dia i tota la nit, per la concentració de cotxes clàssics
- El diumenge dia 13 de maig, tallar la circulació dels trànsit i deixar lliures els aparcaments el tram del carrer de l'Alcalde Moles comprés entre el carrer de Pau Casals i l'avinguda del Cardenal Tarancon, de les 09.00 a les 14.00 hores, per la concentració de motos clàssics
- Comunicar a la Policia Local que senyalitzi correctament els aparcaments i desviaments
- Senyalitzar els espais següents com a aparcaments de la Fira:
      - terreny de sota el pont,
      - terreny entre el Camp del Serra i l’edifici del Llobet,
      - terreny de darrera la Sala Polivalent,
      - pàrquing de la Sala Polivalent,
      - aparcament públic del Mercadona,
      - terreny del carrer del Parc,
      - important: no senyalitzar el Camp del Serra com a aparcament
- Nova ubicació pel mercat del divendres dia 11 de maig: plaça Major, plaça de la Catedral i avinguda de la Mare de Déu del Claustre.
Infraestructura
- Instal·lar un punt de llum al passeig de Sant Antoni M. Claret (a l’alçada de l’Espiga) el dilluns dia 7 de maig per a les empreses que munten els seus estands
- Tres punts d’aigua per al bestiar del Camp del Serra: un per a la carpa de les vaques, un per al de les ovelles i l’altre per als boxes dels cavalls
- Un punt d’aigua a la plaça de davant la Sala Polivalent per a l’estand de les botifarres i la cargolada solidària
- Un punt d’aigua al passeig de Sant Antoni M. Claret (a l’alçada de la botiga Els Girasols)
- Un punt de llum davant de l’Ajuntament de Solsona durant els dies de la Fira
- Un punt de llum a la plaça de Sant Joan (davant de ca l’Angelet) durant els dies de la Fira
- Un punt de llum a la plaça de la Torre de les Hores durant els dies de la Fira
- Un punt de llum a la plaça de Ramon Llumà
- Obrir els serveis públics de la plaça del Camp durant els tres dies de la Fira
- Posar en funcionament la font del monument de la plaça del Camp durant els dies de la Fira
- Intensificar el servei de neteja i recollida de brossa dins el recinte firal durant els dies del certamen
- Desbrossar el Camp del Serra i els seus voltants i els diferents aparcaments de la ciutat
- Autorització per treure els bancs i les jardineres de la banda esquerra (costat comerços) del tram nou i de la banda dreta del tram vell del passeig de Sant Antoni M. Claret, tal com s’ha fet els altres anys. Després de la Fira es tornaran a instal·lar
- Muntar l’estand de les botifarres
- Activar la megafonia del nucli antic durant els dies de la Fira
- Senyalitzar les dates del certamen en els panells informatius de les entrades de la ciutat.
Material
- 10 taulers amb cavallets corresponents a la Sala Polivalent
- Sis taules de plàstic i 20 cadires per dissabte i diumenge a l’antic establiment del Ninot de Paper (carrer del Castell, 36) per al taller de labors patchwork
- 25 cadires a l’estand d’Empresaris per al Solsonès (al passeig)
- Sis taules de plàstic i sis cadires a l’estand d’informació
- 20 taules de plàstic i 50 cadires a la plaça de Sant Joan per als tastets de productes locals
- 25 taules de plàstic i 20 cadires a la plaça Major per als Artesans del Solsonès
- Contenidors de selectiva i de rebuig a la plaça de davant la Sala Polivalent per cobrir l’Espai Gastronòmic de la Fira (estand de les botifarres i cargolada solidària)
- Equip de megafonia de la Sala Polivalent per als diferents actes que es duran a terme en aquest espai
- Tres podis negres, vuit cadires i un punt de llum per a les audicions de l’Escola Municipal de Música que es duran a terme el dissabte dia 12 de maig davant del Casal de Cultura i Joventut
- Un escenari, les graderies, 15 tanques i l’equip de megafonia, al final del Camp del Serra (després de l’envelat de la mostra de bestiar vaquí) per a l’espai d’exhibicions, pels tres dies de la Fira.»
Vist l'informe 93/2018 emès per la Policia Local i a proposta dels regidors delegats de Cultura, de Governació i de Promoció Econòmica, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, amb les excepcions i consideracions que a continuació es detallen:
- S’han de fer càrrec d’anar a buscar i retornar el material esmentat.
- Pel que fa als serveis públics de la plaça del Camp, se n’autoritzarà l’obertura sempre que l’organisme responsable de la Fira es faci responsable de l’obertura i el tancament i de la neteja; en tot cas, es recorda que romandran oberts de les 09.00 a les 21.00 hores els serveis públics ubicats a la planta baixa de l’edifici de la casa consistorial.
- Quant al servei de neteja i de recollida de brossa dins el recinte firal, l’Ajuntament es fa responsable d’aquests serveis només en els espais de titularitat pública.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

